Rakkauden filosofia (Tanttu)
Virtain vedet vieriää
 merten sylihin,
 tuuli yhtyy tuulehen
 kummin kuiskehin.
 Kaikki täällä kaihoaa
 ollessansa yksin,
 miks ei mekin riemuiten
 käytäis käsityksin?

 Katsos, vuoret suutelee
 tuolla toisiaan,
 tuolla aalto kohisten
 kohtaa aaltoaan.
 Sille kedon kukalle
 ei anteeks annettaisi,
 joka taivaan tuulihin
 pölyns’ tuhloaisi.

 Meren läikkylaineita
 päivyt syleilee,
 aavaa öistä ulappaa
 kuuhut suutelee,
 kaikkialla kuumeisin
 kiihkoin yhdytään,
 miks’ en lois sun kanssasi
 uutta elämään?

Kasperi Tanttu
Percy Bysshe Shelley

cs:Filosofie lásky
en:Love's Philosophy
pl:Filozofia miłości